Diari Oficial de la Generalitat Valenciana


Sumari del DOGV 4136, del 27-11-2001 (2001/11141)

ORDRE de 6 de novembre de 2001, de la Conselleria d'Innovació i Competitivitat, per la qual es publiquen les línies pressupostàries i s'amplien els crèdits màxims que han de finançar les ajudes per al desenvolupament d'accions i infraestructures bàsiques en matèria de consum en l'exercici 2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4136

Data del DOGV
:   27-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/11861


Data del document
:   06-11-2001

Organisme emissor
:   Conselleria d'Innovació i Competitivitat

Tipus de document
:   Ordre

Anàlisi jurídica

 Descriptors 

:   * ajuda pública
    * associació
    * oficina d'informació
    * suport econòmic
    * protecció del consumidor
    * administració local

ORDRE de 6 de novembre de 2001, de la Conselleria d'Innovació i Competitivitat, per la qual es publiquen les línies pressupostàries i s'amplien els crèdits màxims que han de finançar les ajudes per al desenvolupament d'accions i infraestructures bàsiques en matèria de consum en l'exercici 2001. [2001/X11102]
  
Amb data 28 de desembre de 2000 va ser publicada en el Diari Oficial de la Generalitat Valenciana l'Ordre de 21 de desembre de 2000, de la Conselleria d'Indústria i Comerç, per la qual s'estableixen les bases per a la concessió de subvencions per al desenvolupament d'accions i infraestructures bàsiques en matèria de consum en l'exercici 2001.
  
Després de la publicació de la Llei de Pressupostos de la Generalitat Valenciana per a l'exercici 2001 (DOGV de 29 de desembre de 2000) i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública, per mitjà de l'Ordre de 27 de març de 2001, de la Conselleria d'Indústria i Comerç, es publiquen les línies pressupostàries i es determinen els crèdits màxims que financen les corresponents ajudes per a l'exercici 2001.
  
Atés que hi ha crèdit pressupostari disponible, per la present ordre es fa pública l'ampliació de la dotació pressupostària destinada a la concessió de les mencionades ajudes.
  
En virtut d'això i de conformitat amb el que s'ha establit en la disposició addicional primera de l'Ordre de 21 de desembre de 2000, de la Conselleria d'Indústria i Comerç,
  
ORDENE
  
Article 1
  
S'amplia per a l'exercici de 2001 la dotació pressupostària destinada a finançar les ajudes que a continuació s'indiquen, en matèria de desenvolupament d'accions i infraestructures bàsiques en matèria de consum en l'exercici 2001, publicada mitjançant l'Ordre de la Conselleria d'Indústria i Comerç de 27 de març de 2001, a càrrec de la secció 11; programa 443.10, Protecció Consumidors i Qualitat de Béns i Serveis.
  
Ajudes a federacions i associacions de consumidors previstes en el capítol II de l'ordre:
  
- Ajudes per a despeses corrents: línia T0126000, Suport a federacions i associacions de consumidors; import global màxim: 50.293.199 PTA.
  
Comporta una ampliació de 01.343.321 de pessetes respecte de la dotació anterior. L'ampliació es destinarà a sol·licituds presentades dins del termini establit en l'ordre de convocatòria les quals no pogueren ser ateses amb els crèdits inicialment assignats.
  
Article 2
  
La present ordre entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana.
  
València, 6 de novembre de 2001
  
El conseller d'Innovació i Competitivitat,